text: কলাম জেমস হাডসন-ওডোই (জন্ম ৭ নভেম্বর ২০০০) হলেন একজন ইংরেজ  ফুটবলার যিনি একজন ফরওয়ার্ড অথবা একজন উইঙ্গার হিসেবে জনপ্রিয় ইংলিশ ফুটবল ক্লাব চেলসি'র হয়ে খেলে থাকেন।
  
  ক্লাব খেলোয়াড়ী জীবন
  
  চেলসি
  হাডসন-ওডোই, ২০০৭ সালে ইংলিশ ক্লাব চেলসি-এ যোগ দেন এবং ২০১৬ সালের আগস্ট মাসে ক্লাবটির অনূর্ধ্ব-১৮ দলের হয়ে অভিষিক্ত হন। অভিষেকের পর ক্লাবের হয়ে তার সর্বমোট ২৫ টি উপস্থিতিতে ৮ বার বল প্রতিপক্ষের জালে জড়ান, কিশোরদের এফএ ইয়থ কাপ-এ অনূর্ধ্ব-১৮ দলটিকে তাদের ৮টি খেলায় জয় পেতে সাহায্য করেন।  এর পরবর্তীতে, হাডসন-ওডোই মাত্র ১৬ বছর বয়সে ক্লাবটির অনূর্ধ্ব-২৩ বয়স ভিত্তিক দলে জায়গা পান এবং দলটির হয়ে ইএফএল ট্রফি নামক প্রতিযোগিতায় তিনটি ম্যাচে চারটি গোল করেন, যেগুলোর মধ্যে অন্যতমটি হল, লিগ ওয়ান-এর দল প্লেমাউথ আর্গেলে-এর সাথে ২-২ গোলে ড্র হওয়া ম্যাচটির দুটি গোলই তার করা। 
  
  ২০১৭ সালের ২০ ডিসেম্বর, হাডসন-ওডোই ইএফএল কাপ-এ আরেক ইংলিশ দল বোর্নমাউথ-এর বিপক্ষে খেলায় চেলসির প্রথম সারির দলের ম্যাচের দিনের জন্য সম্মিলিত দলে জায়গা পান, পুরো খেলাটিতে তাকে কারও বদলে মাঠে নামানো হয়নি, খেলাটিতে তার দল ২-১ গোলে জয় পায়। ২০১৮ সালের ২৮শে জানুয়ারী, হাডসন-ওডোই চেলসির প্রথম সারির দলের হয়ে এফএ কাপ-এর খেলায় ইংলিশ ক্লাব নিউক্যাসল ইউনাইটেড-এর বিপক্ষে খেলায় অভিষিক্ত হন। ঘরের মাঠে হওয়া খেলাটিতে তিনি তার দলের আরেক খেলোয়াড় পেডরো-এর বদলে ম্যাচ চলাকালীন ৮১ মিনিটে মাঠে নামেন, খেলাটিতে চেলসি ৩-০ গোলে জয় পায়। একই বছরের ৩১ জানুয়ারী, ইংলিশ ক্লাব বোর্নমাউথ-এর বিপক্ষে বদলি খেলোয়াড় হিসেবে সাঠে নামার মধ্য দিয়ে তার বিশ্বের সবচেয়ে জনপ্রিয় ঘরোয়া ফুটবল লিগ ইংলিশ প্রিমিয়ার লিগ অভিষেক হয়, যেখানে তার দল ৩-০ গোল ব্যবধানে হেরে যায়।
  
  আন্তর্জাতিক খেলোয়াড়ী জীবন
  ইংল্যান্ড জাতীয় ফুটবল দল এবং  ঘানা জাতীয় ফুটবল দল-এর দুটোর মধ্যে খেলার জন্য তিনি যোগ্য হলেও, হাডসন- ওডোই অনূর্ধ্ব-১৬ থেকে অনূর্ধ্ব-১৯ লেবেল বা পর্যায় পযন্ত প্রত্যেকটি দলের হয়ে তিনি ইংল্যান্ডের প্রতিনিধিত্ব করেছেন। ২০১৭ সালের এপ্রিল মাসে, হাডসন-ওডোই ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ প্রতিযোগিতাটির জন্য গঠিত দলে ডাক পান। উক্ত প্রতিযোগিতাটিতে সেমিফাইনালে তুরষ্ক-এর বিপক্ষে গোল করেন। এছাড়াও, প্রতিযোগিতাটির ফাইনালে হাডসন-ওডোই স্পেন-এর বিপক্ষে গোল করেছেন, যদিও শেষ পযন্ত ম্যাচটি পেনাল্টি শুট আউটে গড়ালে ইংল্যান্ড হেরে যায়।
  
  ব্যক্তিগত জীবন
  হাডসন-ওডোই, অপেশাদারী লিগ বা নন-লিগ স্ট্রাইকার ব্রাডলি হাডসন-ওডোই-এর ছোট ভাই এবং ঘানার পেশাদার ফুটবল ক্লাব হার্টস অব ওয়েক-এর সাবেক মিডফিল্ডার  বিসমার্ক ওডোইয়ের সন্তান।
  
  পরিসংখ্যান
  
  টীকা
  
  তথ্যসূত্র
  
  বহিঃসংযোগ
  Profile at the Chelsea F.C. website
   
  
  বিষয়শ্রেণী:২০০০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ওয়ান্ডসওর্থ থেকে আগত ব্যক্তি
  বিষয়শ্রেণী:লন্ডন থেকে আগত ব্যক্তি
  বিষয়শ্রেণী:ইংরেজ ফুটবলার
  বিষয়শ্রেণী:ইংল্যান্ডের আন্তর্জাতিক যুব ফুটবলার
  বিষয়শ্রেণী:ফুটবল ফরোয়ার্ড
  বিষয়শ্রেণী:চেলসি ফুটবল ক্লাবের খেলোয়াড়
  বিষয়শ্রেণী:প্রিমিয়ার লীগের খেলোয়াড়
  বিষয়শ্রেণী:কৃষ্ণাঙ্গ ইংরেজ ক্রীড়াবিদ
  বিষয়শ্রেণী:ঘানানীয় বংশধর ইংরেজ ব্যক্তি
title: কলাম হাডসন-ওডোই